Projektas Nr. TSP-336

ROKIŠKIO RAJONO SAVIVALDYBĖS TARYBA

SPRENDIMAS

DĖL PRITARIMO DALYVAUTI PROJEKTE „VISOS DIENOS MOKYKLOS PASLAUGŲ PRIEINAMUMO DIDINIMAS UTENOS IR ROKIŠKIO RAJONO SAVIVALDYBĖSE“

2024 m. spalio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projektų finansavimo sąlygų aprašu Nr. 4, patvirtintu 2023 m. kovo 1 d. Lietuvos Respublikos švietimo, mokslo ir sporto ministro įsakymu Nr. V-241 „Dėl 2021-2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“, bei įgyvendindama Rokiškio rajono savivaldybės tarybos 2023 m. sausio 27 d. sprendimu Nr. TS-1 patvirtintą Rokiškio rajono savivaldybės strateginį plėtros planą iki 2030 metų, Rokiškio rajono savivaldybės taryba n u s p r e n d ž i a:

1.	Pritarti, kad šios Rokiškio rajono savivaldybės įstaigos partnerio statusu dalyvautų rengiant ir teikiant Europos Sąjungos struktūrinių fondų lėšomis finansuojamą projektą „Visos dienos mokyklos paslaugų prieinamumo didinimas Utenos ir Rokiškio rajono savivaldybėse“ (toliau – Projektas) pagal 2021– 2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-02-01 „Įgyvendinti įtraukųjį švietimą“ bei, Projektui suteikus finansavimą, dalyvautų jį įgyvendinant:

1.1.	Rokiškio rajono savivaldybės administracija;

1.2.	Rokiškio Juozo Tūbelio progimnazija;

1.3.	Rokiškio Juozo Tumo-Vaižganto progimnazija;

1.4.	Rokiškio r. Pandėlio gimnazija;

1.5. Rokiškio r. Juodupės gimnazija.

2. Prisidėti Savivaldybės lėšomis 2026 – 2028 m. ne mažiau kaip 10,1 proc. visų numatytų tinkamų finansuoti Projekto išlaidų, užtikrinti Savivaldybės lėšomis netinkamų, bet būtinų Projektui įgyvendinti ir tinkamų išlaidų, kurių nepadengia projekto finansavimas, padengimą.

3. Įgalioti 1 punkte nurodytų Rokiškio rajono savivaldybės įstaigų vadovus pasirašyti jungtinės veiklos (partnerystės) sutartį ir visus kitus su projekto „Visos dienos mokyklos paslaugų prieinamumo didinimas Utenos ir Rokiškio rajono savivaldybėse“ įgyvendinimu susijusius dokumentus.

Sprendimas gali būti skundžiamas Rokiškio rajono savivaldybės tarybai (Sąjūdžio a. 1, 42136 Rokiškis) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Ramūnas Godeliauskas

Audronė Rekertienė